Národné tréningové centrum Poprad

Národné tréningové centrum Slovenského futbalového zväzu v Poprade je moderné športové zariadenie, ktoré poskytuje služby reprezentačným výberom Slovenskej republiky a domácemu tímu FK Poprad. Je to druhé národné tréningové centrum na Slovensku (prvé je NTC Senec). Unikátne je vyhrievanie geotermálnou vodou, ktorá priteká zo blízkeho akvaparku a tu sa ochladí na požadovanú teplotu (max. 24 °C) pre odvedenie do odpadového systému. Takýmto spôsobom sa vyhrievajú i vnútorné priestory budov na štadióne. Prezident Slovenského futbalového zvázu Ján Kováčik vyhlásil, že tento štadión po rekonštrukcii má spĺňať všetky kritéria FIFA a UEFA a budú tu hrať reprezentačné zápasy všetky mládežnícke družstvá i reprezentácia do 21 rokov. Rekonštrukcia Výkonný výbor Slovenského futbalového zväzu (NSZ) na svojom poslednom zasadnutí v roku 2012 schválil výstavbu NTC Poprad, čo viedlo výberovú komisiu k tomu, aby na zmluvné rokovania určila spoločnosť SCORP. Formálne podpísanie dohody prebehlo 12. decembra 2012 a stanovilo termín dokončenia počiatočnej fázy prác do 31. augusta 2013 s nákladmi 1,84 milióna eur pred zdanením. Referencie